
Z A P I S N I K
s 5. (pete) sjednice Vijeća Mjesnog odbora Središće,
održane u ponedjeljak, 18. listopada 2021. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 4. radne sjednice održane 22. rujna 2021.

USVAJANJE DNEVNOG REDA

Jednoglasno je (7 „za“) prihvaćen izmijenjeni dnevni red (točka 9. je naknadno uvrštena) koji glasi:

DNEVNI RED:


1. Prijedlozi za Rebalans Plana komunalnih aktivnosti u 2021. – zaključak, donosi se
2. Prijedlozi prioriteta za izradu Plana komunalnih aktivnosti u 2022. - zaključak, donosi se
3. Prioriteti za uvrštavanje u Program održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. 
4. Prigovor oko buke kod Kauflanda u ranojutarnjim satima – zaključak, donosi se
5. Iscrtavanje parkirnih mjesta ispred zgrade na adresi Brune Bušića 3-9, te iscrtavanje oznaka ulaza i izlaza iz garaže na adresi Brune Bušića 5-7 – zaključak, donosi se
6. [bookmark: _Hlk83480181]Korištenje prostora MO Središće u terminu 1. i 3. utorak u mjesecu od 18-20h – politička stranka BM365 
7. Korištenje prostora MO Središće u terminu ponedjeljak i srijeda od 17-19h, te povremeno nedjeljom za potrebe natjecanja od 10-14h – Šahovski klub Novi Zagreb 
8. Korištenje prostora MO Središće – udruga Artmix, petak od 17 do 19 sati
9. Slanje dopisa Mjesnom odboru Zapruđe da se donesene zaključak o prenamjeni šljunčanog parkinga na Bundeku u zonu 4.2 sa svrhom rasterećenja prometa unutar Središća i Zapruđa – zaključak, donosi se
10. Pitanja, prijedlozi i obavijesti





Ad 1. Prijedlozi za Rebalans Plana komunalnih aktivnosti u 2021.

Benjamin Vuković iznio je slijedeće prijedloge:

· zamjena polivalentne sprave dječjeg igrališta u Perivoju Središće;
· uređivanje nogostupa Ulica D.T. Gavrana 3, istočno od Američke škole;
· izrada projektne dokumentacije za uređenje zelene površine sjeverno od parka u Stonskoj na čestici (Zaprudski otok 433/1), sve do ulica D. Tomljanovića na način da se napravi šetalište s klupicama i stolovima, drvoredom, da se proširi dječji park, postave stolovi za stolni tenis, napravi vježbalište otvorenog tipa i park za pse; 
· postavljanje antistres podloga u SI dijelu postojećeg malog parka u Stonskoj cijelom površinom oko sprava kako bi park bio funkcionalan i u zimskim/kišnim uvjetima; 
· postavljanje klupica za sjedenje na lokacijama: sjeverni i južni dio livade u ulici V. Bakića po 2 komada, 6 komada na travnatim dijelovima uz šetnicu SR Njemačke, 2 komada na zapadnoj strani livade kod križanja E. Murtića i J. Knifera (katastarska čestica 362); 2 seta (2 klupe i 1 stol) u Perivoj Središće;
· izrada projektne dokumentacije za sadnju drvoreda Avenija Dubrovnik, južno od Kauflanda;
· izrada projektne dokumentacije za sadnju drvoreda sjeverno od MSU-a, pored nogostupa na istočnoj strani Avenije Većeslava Holjevca;
· montiranje drvenih daski/sjedišta na postojeći zidić sa zapadne strane nogometnog igrališta OŠ Središće.

ZAKLJUČAK
o prijedlozima za Rebalans Plana komunalnih aktivnosti u 2021.

1. Vijeće Mjesnog odbora Središće je jednoglasno usvojilo prijedloge za Rebalans Plana komunalnih aktivnosti u 2021. godini, kako slijedi:

1) zamjena polivalentne sprave dječjeg igrališta u Perivoju Središće;
2) uređivanje nogostupa Ulica D.T. Gavrana 3, istočno od Američke škole;
3) izrada projektne dokumentacije za uređenje zelene površine sjeverno od parka u Stonskoj na čestici (Zaprudski otok 433/1), sve do ulica D. Tomljanovića na način da se napravi šetalište s klupicama i stolovima, drvoredom, da se proširi dječji park, postave stolovi za stolni tenis, napravi vježbalište otvorenog tipa i park za pse; 
4) postavljanje antistres podloga u SI dijelu postojećeg malog parka u Stonskoj cijelom površinom oko sprava kako bi park bio funkcionalan i u zimskim/kišnim uvjetima; 
5) postavljanje klupica za sjedenje na lokacijama: sjeverni i južni dio livade u ulici V. Bakića po 2 komada, 6 komada na travnatim dijelovima uz šetnicu SR Njemačke, 2 komada na zapadnoj strani livade kod križanja E. Murtića i J. Knifera (katastarska čestica 362); 2 seta (2 klupe i 1 stol) u Perivoj Središće;
6) izrada projektne dokumentacije za sadnju drvoreda Avenija Dubrovnik, južno od Kauflanda;
7) izrada projektne dokumentacije za sadnju drvoreda sjeverno od MSU-a, pored nogostupa na istočnoj strani Avenije Većeslava Holjevca;
8) montiranje drvenih daski/sjedišta na postojeći zidić sa zapadne strane nogometnog igrališta OŠ Središće.

2. Ovaj Zaključak dostavlja se Vijeću Gradske četvrti Novi Zagreb – istok.




Ad 2. Prijedlozi prioriteta za izradu Plana komunalnih aktivnosti u 2022.


Benjamin Vuković iznio je slijedeće prijedloge:

· “Plan naselja Središće“ koji je smješten ispred Brune Bušića 9, ažurirati jer na njemu uopće nema Središća zapad, te ga premjestiti u park u Stonskoj pored javnog sata i okrenuti prema sjeveru, radi lakšeg snalaženja korisnika i zbog toga što na postojećem mjestu zaklanja vozačima pogled na dolazeće pješake na pješački prijelaz.;
· popločiti ili asfaltirati puteve koji se u praksi odavno koriste: Od pothodnika pored Kauflanda prema ulici Ivana Šibla, od Avenije Večeslava Holjevca prema Bundek centru, te u ulici Brune Bušića kod kućnog broja 27 proširiti postojeći nogostup ispred pješačkog prijelaza (kad se kreće od juga prema sjeveru) jer su pješaci napravili stazu na zemljanoj podlozi i tu se sada stvara blato.
· postavljanje dodatne mreže na obje strane nogometnog igrališta OŠ Središće kako bi se spriječila buka, te prelet lopte van igrališta; 
· postavljanje pristupne staze prema kućici/sjenici u ulici Vojina Bakića. Zbog jednostavnosti i cijene možda bi varijanta s nabijenim pijeskom bila dovoljna.

Dodatni prijedlozi su:

· postavljanje dodatne mreže ili živice unutar dječjeg igrališta u Stonskoj.

ZAKLJUČAK
o prijedlozima za izradu Plana komunalnih aktivnosti u 2022.


1. Vijeće Mjesnog odbora Središće je jednoglasno usvojilo prijedloge za izradu Plana komunalnih aktivnosti u 2022. godini, kako slijedi:

1) “Plan naselja Središće“ koji je smješten ispred Brune Bušića 9, ažurirati jer na 
njemu uopće nema Središća zapad, te ga premjestiti u park u Stonskoj pored javnog sata i okrenuti prema sjeveru, radi lakšeg snalaženja korisnika i zbog toga što na postojećem mjestu zaklanja vozačima pogled na dolazeće pješake na pješački prijelaz.;
2) popločiti ili asfaltirati puteve koji se u praksi odavno koriste: Od pothodnika pored Kauflanda prema ulici Ivana Šibla, od Avenije Večeslava Holjevca prema Bundek centru, te u ulici Brune Bušića kod kućnog broja 27 proširiti postojeći nogostup ispred pješačkog prijelaza (kad se kreće od juga prema sjeveru) jer su pješaci napravili stazu na zemljanoj podlozi i tu se sada stvara blato.
3) postavljanje dodatne mreže na obje strane nogometnog igrališta OŠ Središće kako bi se spriječila buka, te prelet lopte van igrališta; 
4) postavljanje pristupne staze prema kućici/sjenici u ulici Vojina Bakića. Zbog jednostavnosti i cijene možda bi varijanta s nabijenim pijeskom bila dovoljna.
5) postavljanje dodatne mreže ili živice unutar dječjeg igrališta u Stonskoj.

2. Ovaj Zaključak dostavlja se Vijeću Gradske četvrti Novi Zagreb – istok.



[bookmark: _Hlk85475233]Ad 3. Prioriteti za uvrštavanje u Program održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Benjamin Vuković iznio je slijedeće prijedloge:

· izgradnja produžetka ulice E. Murtića do centra Bundek, te njeno spajanje na ulicu D. Tomljanovića
· rotor u ulici D.Tomaljanovića kod Bundek centra
· rekonstrukcija javne rasvjete u ulici Brune Bušića i I. Šibla
· montiranje javne slavine unutar igrališta OŠ Središće
· iscrtavanje parkinga duž Avenije Sr. Njemačke

ZAKLJUČAK
o prioritetima za Program održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora Središće jednoglasno je usvojilo prioritete za Program održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1) izgradnja produžetka ulice E. Murtića do centra Bundek, te njeno spajanje na 
         ulicu D. Tomljanovića
2) rotor u ulici D.Tomaljanovića kod Bundek centra
3) rekonstrukcija javne rasvjete u ulici Brune Bušića i I. Šibla
4) montiranje javne slavine unutar igrališta OŠ Središće
5) iscrtavanje parkinga duž Avenije Sr. Njemačke

2. Ovaj Zaključak dostavlja se Vijeću Gradske četvrti Novi Zagreb – istok.





Ad 4. Prigovor oko buke kod Kauflanda u ranojutarnjim satima

Gospodin Stipanović se obratio Mjesnom odboru s problemom buke u Kauflandu u ranojutarnjim satima. Prijedlog Mjesnog odbora Središće je da se uputi komunalni redar u izvid situacije oko buke kod Kauflanda. Izvještaj komunalnog redara će se zajedno s prigovorom stanara g. Stipanovića uputiti Gradskom uredu za gospodarstvo, energetiku i zaštitu okoliša te će se od nadležnog ureda tražiti rješenje za situaciju oko buke. 

ZAKLJUČAK
o prigovoru oko buke kod Kauflanda u ranojutarnjim satima

1. Vijeće Mjesnog odbora Središće jednoglasno je prihvatilo prijedlog rješenja kako slijedi:

· Upućuje se komunalni redar u izvid situacije oko buke kod Kauflanda. Izvještaj komunalnog redara će se zajedno s prigovorom stanara uputiti Gradskom uredu za gospodarstvo, energetiku i zaštitu okoliša te će se od nadležnog ureda tražiti rješenje za situaciju oko buke.

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.


O B R A Z L O Ž E NJ E

Gospodin Stipanović se obratio Mjesnom odboru s problemom buke u Kauflandu u ranojutarnjim satima. Prijedlog Mjesnog odbora Središće je da se uputi komunalni redar u izvid situacije oko buke kod Kauflanda. Izvještaj komunalnog redara će se zajedno s prigovorom stanara g. Stipanovića uputiti Gradskom uredu za gospodarstvo, energetiku i zaštitu okoliša te će se od nadležnog ureda tražiti rješenje za situaciju oko buke. 


Ad 5. Iscrtavanje parkirnih mjesta ispred zgrade na adresi Brune Bušića 3-9, te iscrtavanje oznaka ulaza i izlaza iz garaže na adresi Brune Bušića 5-7

Gđa. Nada Bišćan, predstavnika sustanara Brune Bušića 3-9 dala tražila je od Mjesnog odbora Središće da se iscrta parking ispred zgrade (B. Bušića 3-9) kao i to da se naznači ulaz i izlaz iz podzemnih garaža na adresi B. Bušića 5-7. 


ZAKLJUČAK
o iscrtavanju mjesta ispred zgrade na adresi Brune Bušića 3-9, te iscrtavanje oznaka ulaza i izlaza iz garaže na adresi Brune Bušića 5-7


1. Vijeće Mjesnog odbora Središće jednoglasno je prihvatilo prijedlog rješenja kako slijedi:
· Uputit će se zaključak Sektoru za promet i zatražiti očevid na lokaciji Brune Bušića 3-9 kako bi se utvrdilo može li se na pločniku ispred zgrade iscrtati parking, te označiti ulaz i izlaz u garaže na lokaciji Brune Bušića 5-7. 

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.



Ad 6. Korištenje prostora MO Središće u terminu 1. i 3. utorak u mjesecu od 18-20h – politička stranka BM365

Stranka Milan Bandić 365 više nema vijećnika u Mjesnom odboru i više ne koristi prostor Mjesnog odbora. Prijedlog je da se ukine termin stranci Milan Bandić 365 i dodijeli ga se SDP-u. Službeno sada SDP ima termin četvrtkom. Pošto postoje i novi upiti za korištenje prostora termin četvrtkom bi se dodijelio drugim korisnicima. 

ZAKLJUČAK
o ukidanju povremenog korištenju prostora MO Središće u terminu 1. i 3. utorak u mjesecu od 18-20h – politička stranka BM365


1. Vijeće Mjesnog odbora Središće jednoglasno je prihvatilo prijedlog rješenja kako slijedi:

· Prijedlog je jednoglasno podržan, ukida se termin korištenja prostora Mjesnog odbora Središće stranci Milan Bandić 365 i dodjeljuje se stranci SDP. Ukoliko će stranka Milan Bandić 365 imati potrebe za korištenjem prostora, poslat će zahtjev za korištenjem s novim terminom. 

2. Ovaj Zaključak dostavlja se Vijeću Gradske četvrti Novi Zagreb – istok, političkoj stranci BM 365 i političkoj stranci SDP.

O B R A Z L O Ž E NJ E

Stranka Milan Bandić 365 više nema vijećnika u Mjesnom odboru i više ne koristi prostor Mjesnog odbora. Prijedlog je da se ukine termin stranci Milan Bandić 365 i dodijeli ga se SDP-u. Službeno sada SDP ima termin četvrtkom. Pošto postoje i novi upiti za korištenje prostora termin četvrtkom bi se dodijelio drugim korisnicima. 


Ad 7. Korištenje prostora MO Središće u terminu ponedjeljak i srijeda od 17-19h, te povremeno nedjeljom za potrebe natjecanja od 10-14h – Šahovski klub Novi Zagreb

Šahovski klub Novi Zagreb uputio je zahtjev Mjesnom odboru Središće za 
korištenje prostora MO Središće u terminu ponedjeljak i srijeda od 17-19h, te povremeno nedjeljom za potrebe natjecanja od 10-14h.

ZAKLJUČAK
o povremenom korištenju prostora MO Središće u terminu ponedjeljkom i srijedom u mjesecu od 17-19h i povremeno nedjeljom 10-14h – Šahovski klub Novi Zagreb


1. Vijeće Mjesnog odbora Središće jednoglasno je prihvatilo prijedlog rješenja kako slijedi:

· Prijedlog je jednoglasno podržan, navedeni termini se dodjeljuju Šahovskom klubu Novi Zagreb – ponedjeljak i srijeda 17-19 h i povremeno nedjeljom 10-14 h. 

2. Ovaj Zaključak dostavlja se Vijeću Gradske četvrti Novi Zagreb – istok i Šahovskom klubu Novi Zagreb.


Ad 8. Korištenje prostora MO Središće – udruga Artmix, petak od 17 do 19 sati

Udruga Artmix održava likovne radionice za djecu, već je ranije koristila prostor Mjesnog odbora Središće i ponovno je uputila zahtjev za korištenjem prostora. 


ZAKLJUČAK
o povremenom korištenju prostora MO Središće u terminu petkom 17-19h – udruga Artmix


1. Vijeće Mjesnog odbora Središće jednoglasno je prihvatilo prijedlog rješenja kako slijedi:

· Prijedlog je jednoglasno podržan, navedeni termini se dodjeljuju udruzi Artmix –petkom 17-19 h.

2. Ovaj Zaključak dostavlja se Vijeću Gradske četvrti Novi Zagreb – istok i udruzi Artmix.


Ad 9. Slanje dopisa Mjesnom odboru Zapruđe da se donesene zaključak o prenamjeni šljunčanog parkinga na Bundeku u zonu 4.2 sa svrhom rasterećenja prometa unutar Središća i Zapruđa

Mjesni odbor Središće traži da se ukine naplata na šljunčanom parkingu, katastarska čestica 217/1 na Bundeku ili da se prenamjeni u zonu 4.1. sa svrhom rasterećenja prometa unutar Središća i Zapruđa.



ZAKLJUČAK
o prijedlogu prenamjene šljunčanog parkinga na Bundeku u zonu 4.2 sa svrhom rasterećenja prometa unutar Središća i Zapruđa

1. Vijeće Mjesnog odbora Središće jednoglasno je prihvatilo prijedlog rješenja kako slijedi:

· Mjesni odbor Središće će uputiti prijedlog Mjesnom odboru Zapruđe da se ukine naplata na šljunčanom parkingu, katastarska čestica 217/1 na Bundeku ili da se promijeni u zonu 4.1. 

2. Ovaj Zaključak dostavlja se Vijeću Gradske četvrti Novi Zagreb – istok, Vijeću Mjesnog odbora Zapruđe i Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 10. Pitanja, prijedlozi i obavijesti

· Branko Banković predložio je upućivanje prigovora na očevid oko problema parkinga u ulici Brune Bušića 18 – 28.
· Valko Erdeljac je predložio dobivanje rješenja Vatrogasne zajednice Grada Zagreba o požarnom putu za navedenu lokaciju Brune Bušića 18-28. 
· Predsjednik Mjesnog odbora Središće Benjamin Vuković će poslati dopis Prometnom uredu Grada Zagreba da se ne postave stupići na predmetnu lokaciju, već samo znak da je zabranjeno parkiranje kako bi se omogućio pristup invalidima. 


Sjednica je završena u 19:20 sati.

ZAPISNIK VODIO:

Ana Biškup
_________________________
ZAPISNIK IZRADIO:

Benjamin Vuković
___________________
      
KLASA: 026-02/21-002/1843
URBROJ: 251-06-11-907-21-2
Zagreb, 18. listopada 2021.                                 

                     

					                              PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković

